stanford-oval/wikipedia huggingface dataset:
B. Helmiina

| B>  Helmiina 2086-98J |
| --- | --- |
 B. Helmiina elokuussa 2010
Syntynyt:  15. maaliskuuta 1998 
Sukupuoli:  tamma
Väri:  punarautias
Rotu:  suomenhevonen
Synnyinmaa:   Suomi
Isä:  Viesker
Emä:  B. Vilmiina
Emänisä:  Vekseli
Kasvattaja:  Talli Ranch Oy
Omistaja:  Talli Ranch Oy
Lähdöt:  160: 61-17-9 
Autoennätys:  22,0aly 
Tasoitusennätys:  23,9ke 
Voittosumma:  396 235 EUR 
Suurkilpailuvoittoja
 Ravikuningatar 2006-2007    Pikkukunkku 2003  Villinmiehen tammakilpailu 2003 
B. Helmiina (s. 15. toukokuuta 1998 Lappeenranta) on suomalainen ravihevonen. Se on punarautias suomenhevostamma. Hevosen kasvattaja ja omistaja on Talli Ranch Oy Lappeenrannasta.  B. Helmiinan isä on viisinkertainen ravikuningas Viesker ja emä juoksijasuunnalle ensimmäisellä palkinnolla kantakirjattu B. Vilmiina. Myös B. Helmiina on kantakirjattu J-suunnalle.
B. Helmiina on voittanut ravikuningattaren tittelin vuosina 2006 ja 2007. Hevosen voittosumma oli kilpailuran päätyttyä (3.7.2013) 396 235,00€ ja sillä oli kilpailtu 160 kertaa, joista 61 päättyi voittoon. Kaikki B. Helmiinan startit ajoi valmentaja Reijo Borgström tai Ari Moilanen.
Arcturus (yhtye)

| Arcturus |
| --- | --- |

 Arcturus esiintymässä Metalmania Festivalilla 2005.
Tiedot
Toiminnassa:  1987–2007, 2011–
Tyylilaji:  black metal sinfoninen metalli avant-garde metal
Kotipaikka:  Oslo, Norja
Laulukieli:  englanti
Jäsenet:  Steinar Johnsen Jan Axel Blomberg Knut Magne Valle Hugh Stephen James Mingay Simen Hestnæs Tore Moren
Levy-yhtiö:  Putrefaction Records Nocturnal Art Ancient Lore Century Black Misanthropy Music for Nations  Candlelight Records The End Records Jester Records Season of Mist
Infobox OKNimi-testi OK: 
Arcturus on norjalainen avant-garde metal -yhtye. Yhtyeen tyyli vaihteli paljon eri aikoina: alkutaipaleella musiikkia leimasi vahvasti black metal, mutta uransa aikana yhtye otti vaikutteita myös muun muassa klassisesta, elektronisesta ja popmusiikista. Ominaista Arcturusin musiikille on teatraalisuus, mahtipontisuus, psykedeelisyys ja kauhu.
Jäsenet

Steinar Sverd Johnsen – kosketinsoitin
Jan Axel Blomberg (Hellhammer) – rummut
Knut Magne Valle – kitara
Hugh Stephen James Mingay (Skoll) – basso
Simen Hestnæs (ICS Vortex) – laulu
Jäsenet > Entiset jäsenet

Kristoffer Rygg – laulu (1994–2004)
Carl August Tidemann – kitara (1994–1996)
Samoth – kitara (1991–1994)
Marius Vold – bassokitara, laulu
Dag F. Gravem – bassokitara
Øyvind Hægeland – laulu
Tore Moren – kitara
Diskografia

Studioalbumit
Aspera Hiems Symfonia (1995,  Ancient Lore/Misanthropy)
La Masquerade Infernale (1997,  Misanthropy/Music for Nations)
The Sham Mirrors (2002,  Ad Astra Enterprises)
Sideshow Symphonies (2005,  Season of Mist)
Arcturian (2015,  Prophecy Productions)
EP:t
My Angel (1991,  Putrefaction Records)
Constellation (1994,  Nocturnal Art)
Constellation (1997)
Constellation (2012)
Kokoelma-albumit
True Kings of Norway (2000,  Spikefarm Records)
Livealbumit
Shipwrecked in Oslo (2006)
Auguste Vacquerie

Auguste Vacquerie
Auguste Vacquerie (1819–1895) oli ranskalainen kirjailija. Hän oli Victor Hugon ystäviä. Kirjailijauransa Vacquerie aloitti 1840 runokokoelmalla L’enfer d’esprit, jota seurasi Demi-teintes (1845), ja molemmat sisältävät muodoltaan valmista runoutta. Vuonna 1848 esitettiin Vacquerien huvinäytelmä Tragaldabas, joka kuitenkin jäi vaille menestystä. Seuraavina vuosina hän kirjoitti useita muita näytelmiä, joista suosiota saavutti erityisesti Jean Baudry (1863). Parhaimpana on pidetty Formosaa (1888). Vacquerien muuta tuotantoa on esseekokoelma Profils et grimaces (4:s p. 1864) sekä joukko sanomalehtikirjoituksia. Hänen jälkeenjääneistä papereistaan julkaistiin Théâtre inédit (1897).
Aiheesta muualla

Kuvia tai muita tiedostoja aiheesta Auguste Vacquerie Wikimedia Commonsissa
Lihula (kunta)

| Lihula vald |
| --- | --- |
 Näkymä Lihulaan
 lippu:  vaakuna
 Lihula sijaitsi Länsi-Virossa.
 Koordinaatit: 58°40′00″N, 23°50′00″E 
Valtio:   Viro
Maakunta:  aiemmin Läänemaa nykyisin Pärnumaa
Hallinto:  
 – Hallinnon tyyppi:  entinen kunta
 – Kunnanjohtaja:  Varje Ojala-Toos
Pinta-ala:  
 – Kokonaispinta-ala:  367,31 km²
Väkiluku (2015):  2 195
 – Väestötiheys:  6,0 as./km²
 
 www.lihula.ee 
Infobox OKVirheellinen NIMI-arvo: 
Lihula (saks. Leal) on entinen kunta Virossa. Kunnan alue kuuluu Läänerannan kuntaan Pärnumaan maakunnassa. Ennen vuoden 2017 kuntauudistusta Lihula oli itsenäinen kunta, joka kuului Läänemaan maakuntaan.
Kunnan asukasluku oli 2 195 (2015), pinta-ala 367,31 neliökilometriä ja asukastiheys 6,0 asukasta neliökilometrillä. Lihulan kunnan keskus oli Lihulan epäitsenäinen kaupunki (vir. vallasisene linn). Lihulassa oli muun muassa Kirbla-niminen kylä.
Historia

Lihulan linna mainitaan asiakirjoissa vuonna 1211. Se oli muinaisen Saaremaa-Läänemaan keskus. 8. elokuuta 1220 virolainen armeija voitti ruotsalaiset Lihulan taistelussa.
Väestö

Vuonna 2011 Lihulan kunnassa (Lihulan epäitsenäinen kaupunki mukaan lukien) oli 2 310 asukasta, joista 2 244 (97,1 %) oli virolaisia, 45 (1,9 %) venäläisiä ja 24 (1,0 %) muita kansallisuuksia.
Politiikka

Vuonna 2002 Lihulan johtoon valittiin juutalaisvastaisia mielipiteitä esittänyt kansallismielinen Tiit Madisson.[lähde? ] Elokuussa 2004 kaupunkiin pystytettiin Neuvostoliittoa vastaan Waffen-SS-joukoissa taistelleiden virolaisten patsas, joka sittemmin siirrettiin pääministeri Juhan Partsin käskystä Tallinnan miehitysmuseoon. Nykyinen kunnanjohtaja on Varje Ojala-Toos.
Aiheesta muualla

Kuvia tai muita tiedostoja aiheesta Lihula Wikimedia Commonsissa
Aulis Ojajärvi

Aulis Onni Ojajärvi (5. huhtikuuta 1913 Alajärvi – 13. lokakuuta 1968 Helsinki) oli suomalainen rehtori, filosofian tohtori ja kirjailija.
Ura

Ojajärvi pääsi ylioppilaaksi 1932 ja valmistui filosofian kandidaatiksi 1937 sekä lisensiaatiksi ja tohtoriksi 1950.
Ojajärvi oli 1938–1947 Sanakirjasäätiön stipendiaattina tehtävänään sanastaa Etelä-Pohjanmaan ja Itä-Karjalan murteita. Hän oli  Etelä-Pohjanmaan maakuntaliiton toiminnanjohtajana 1946–1947, Vähänkyrön yhteiskoulun suomen kielen ja historian lehtorina 1949–1953 ja Seinäjoen tyttölyseon suomen kielen vanhempana lehtorina 1953–1955.
Viimeksi Ojajärvi toimi Helsingin suomalaisen normaalilyseon suomen kielen yliopettajana 1955–1968 ja lyseon rehtorina 1959–1968.
Ojajärvi oli Äidinkielen opettajain liiton puheenjohtaja 1960–1968 ja Suomen oppikoulujen rehtorien yhdistyksen puheenjohtaja 1960–1964. Hän toimi Sinimustat-järjestön ensimmäisenä puheenjohtajana sen perustamisvuonna 1931 ja oli AKS:n jäsen 1930-luvulla.
Teoksia

Partaan puu: Runoja. Otava 1936.
Sijojen merkitystehtävistä Itä-Karjalan Maaselän murteissa: Nominatiivi, genetiivi, akkusatiivi ja partitiivi. Vertaileva funktio-opillinen tutkimus. Väitöskirja. Suomalais-ugrilaisen seuran toimituksia 97. Helsinki 1950.
Vanhaa ja uutta Lapuaa. Toimite. Etelä-pohjalainen osakunta, Helsinki 1950.
Vähänkyrön kirjaston satavuotisvaiheet 1851–1951. Vähänkyrön kunta, Vaasa 1952.
Kirjoita taiten: Harjoituksia lause- ja yhdyssanatajun sekä välimerkkien käyttelyn varmentamiseksi. Otava 1960. (27. painos 1992.)
Maailmankirjallisuuden mestarinovelleja. Toimite. WSOY 1961.
Keskikoulun lukukirja: oppikoulun I–IV luokan lukemisto 1–5. Toimittaneet Maunu Niinistö, Aulis Ojajärvi ja Aimo Turunen. WSOY 1962–1964.
Suomen kielen oppikirja. Tekijät Eemil Nestor Setälä, Kaarlo Nieminen ja Aulis Ojajärvi. 14., täysin uudistettu painos. Otava 1964. (24. painos 1974.)
Suomalainen sauna. Sauna-seura ry:n julkaisuja 1. Helsinki 1964.
Suomalaisia mestarinovelleja. Toimite. WSOY 1964.
Alajärven elämää. Toimite. Etelä-pohjalainen osakunta, Helsinki 1966.
Lawless Darkness

| Lawless Darkness Watain |
| --- | --- | --- |

Studioalbumin tiedot
 Äänitetty : Tammi-helmikuu 2010 - Necromorbus Studios, Alvik, Ruotsi
 Julkaistu: 7. kesäkuuta 2010
 Tuottaja(t): Tore Stjerna, Watain
 Tyylilaji: Black metal
 Kesto: 73.33
 Levy-yhtiö: Season of Mist
Watainin muut julkaisut
| Sworn to the Dark 2007 | Lawless Darkness 2010 | The Wild Hunt 2013 |
Singlet albumilta Lawless Darkness
 ”Reaping Death” Julkaistu: 30.5.2010 
Lawless Darkness on ruotsalaisen black metal-yhtye Watainin neljäs studioalbumi. Levy julkaistiin Season of Mistin toimesta 7. kesäkuuta 2010.
Tuotanto

Levy nauhoitettiin Necromorbus Studiosissa tammi-helmikuun aikana 2010. Tuottajana toimi Tore Stjerna. Yhtye lohkaisi albumilta myös singlen, "Reaping Death". Tästä tehtiin kahta eri versiota, CD, jota jaettiin Sweden Rock Magazinen mukana Ruotsissa, sekä kuva-LP. Singlen toisena kappaleena on cover Bathoryn kappaleesta "The Return of Darkness and Evil". Molemmat julkaistiin vappu-aattona 30. huhtikuuta.
Kappaleet

Kaikki sanat E. Danielsson ellei toisin mainita, kaikki sävellykset Watain.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Kesto |  |  |  |  |  |  |
| 1. | Death's Cold Dark |  | 5.29 |  |  |  |  |  |  |
| 2. | Malfeitor |  | 6.58 |  |  |  |  |  |  |
| 3. | Reaping Death |  | 5.08 |  |  |  |  |  |  |
| 4. | Four Thrones |  | 6.17 |  |  |  |  |  |  |
| 5. | Wolves Curse |  | 9.12 |  |  |  |  |  |  |
| 6. | Lawless Darkness |  | 6.09 |  |  |  |  |  |  |
| 7. | Total Funeral | Pete Helmkamp | 6.04 |  |  |  |  |  |  |
| 8. | Hymn to Qayin | Set Teitan | 5.58 |  |  |  |  |  |  |
| 9. | Kiss of Death |  | 7.46 |  |  |  |  |  |  |
| 10. | Waters of Ain |  | 14.32 |  |  |  |  |  |  |
|  |  |  | 73.33 |  |  |  |  |  |  |
Kokoonpano

| 0 | 1 | 2 |
| --- | --- | --- |
|  Yhtye Erik Danielsson - Basso, laulu  Håkan Jonsson - Rummut  Pelle Forsbeg - Kitara  |  Vierailevat muusikot Set Teitan (Aborym, Dissection)  - sanoitukset (kappale 7)  Pete Helmkamp (Angelcorpse) - sanoitukset (kappale 8)  |  Tuotanto Tore Stjerna - Tuotanto  Zbigniew M. Bielak - kannet  Masterointi: The Panic Room, Skövde, Ruotsi  |
Arvostelut

Imperiumi: 7½/10 (Serpent)
Imperiumi: 8½/10 (Antti Korpinen)
Soundi:
Lentopallo kesäolympialaisissa 2008

Rantelentopallo stadion.
Pekingin 2008 kesäolympialaisissa sekä miehet että naiset kilpailivat lentopallon olympiamitaleista 12. kerran. Rantalentopallossa kilpailtiin neljännen kerran. Lentopallossa miesten kultamitalin voitti Yhdysvallat ja naisten Brasilia.
Miehet

| Tapahtuma | Kultaa | Hopeaa | Pronssia |
| --- | --- | --- | --- |
| Miesten lentopallo |  Yhdysvallat |  Brasilia |  Venäjä |
| Miesten rantalentopallo |  Todd Rogers ja Phil Dalhausser |  Fábio Luiz Magalhães ja Márcio Araujo |  Ricardo Santos ja Emanuel Rego |
Naiset

| Tapahtuma | Kultaa | Hopeaa | Pronssia |
| --- | --- | --- | --- |
| Naisten lentopallo |  Brasilia |  Yhdysvallat |  Kiina |
| Naisten rantalentopallo |  Kerri Walsh ja Misty May-Treanor |  Wang Jie ja Tian Jia |  Zhang Xi ja Xue Chen |
Aiheesta muualla

Wikimedia Commonsissa on kuvia tai muita tiedostoja aiheesta .
Wikimedia Commonsissa on kuvia tai muita tiedostoja aiheesta .
Kesäolympialaisten 2008 lajit ja kilpailutapahtumat
Ammunta | Baseball | Jalkapallo | Jousiammunta | Judo | Koripallo | Käsipallo | Lentopallo | Maahockey | Melonta | Miekkailu | Nykyaikainen viisiottelu | Nyrkkeily | Paini | Painonnosto | Purjehdus | Pyöräily | Pöytätennis | Ratsastus | Softball | Soutu | Sulkapallo | Taekwondo | Tennis | Triathlon  | Taitouinti | Uimahypyt | Uinti  | Vesipallo | Voimistelu | Yleisurheilu
Lentopallo olympialaisissa
1896–1960 •
1964 •
1968 •
1972 •
1976 •
1980 •
1984 •
1988 •
1992 •
1996 •
2000 •
2004 •
2008 •
2012 •
2016 •
2020 •
2024
Light the Torch

| Light the Torch |
| --- | --- |
 Light the Torch esiintymässä vuonna 2016, silloin kun olivat Devil You Know nimellä.
Tiedot
Toiminnassa:  2012–
Tyylilaji:  metalcore
Kotipaikka:  Los Angeles, Kalifornia, Yhdysvallat
Laulukieli:  englanti
Jäsenet:  Howard Jones Francesco Artusato Ryan Wombacher Mike Sciulara
Entiset jäsenet:  Roy Lev-Ari John Sankey
Levy-yhtiö:  Nuclear Blast  
Infobox OKNimi-testi OK: 
Light the Torch (aiemmin nimellä Devil You Know) on kalifornialainen metalliyhtye. Yhtye perustettiin vuonna 2012 ja tunnetaan parhaiten Howard Jonesin nykyisenä yhtyeenä, sen jälkeen kun Jones jätti Killswitch Engagen vuonna 2012.
Yhtye oli vuodesta 2012–2017 asti Devil You Know -nimellä ja julkaisivat kaksi studioalbumia, mutta lakisyistä yhtye joutui vaihtamaan yhtyeen nimen. Yhtye päätti ottaa nimen Light the Torch, joka kuvasti yhtyeelle uutta alkua.
Yhtye julkaisi kolmannen albuminsa, samalla ensimmäisen Light the Torch-nimellä kantavan albuminsa Revival maaliskuussa 2018.
Jäsenet

Howard Jones – laulu (2012–)
Francesco Artusato – soolokitaristi (2012–)
Ryan Wombacher – basso, taustalaulu (2013–)
Mike Sciulara – rummut (2018–)
Jäsenet > Entiset jäsenet

John Sankey – rummut (2012–2017)
Jäsenet > Kiertuejäsenet

Nick Augusto – rummut (2016–2017)
Roy Lev-Ari – (2013–2015)
Diskografia

Devil You Know nimellä julkaistut:
The Beauty of Destruction (2014)
They Bleed Red (2015)
Light the Torch nimellä julkaistut:
Revival (2018)
You Will Be the Death of Me (2021)
Yhtyeen esiintymiset suomessa

2. marraksuuta 2015 Helsingin jäähalli, Helsinki
Aiheesta muualla

Light the Torch Discogsissa. (englanniksi)
Leo Lehdistö

Leo Juhani Lehdistö (24. heinäkuuta 1947 Turku – 13. heinäkuuta 2005 Helsinki) oli suomalainen toimittaja.
Leo Lehdistö aloitti toimittajauransa Ylen Turun alueradiossa 1960-luvulla. Suurelle yleisölle hän tuli alun perin tunnetuksi Ajankohtaisen kakkosen toimittajana ja poliittisena kommentaattorina. Lehdistön kenties tärkeimpänä journalistisena saavutuksena pidetään tv-sarjaa Itse asiassa kuultuna, jossa haastateltiin tunnettuja suomalaisia vaikuttajia. Tunnettuja Lehdistön vetämiä ohjelmasarjoja olivat myös Tiistaitiima ja Kukko kiekuu. Merkittävien poliittisten tapahtumien ja poliitikkojen ohella Lehdistö oli kiinnostunut vanhusten ja veteraanien asioista. Lehdistö myös kehitti Turun joulurauhan julistamisen televisiointia ideoimalla siihen hartaushetken ja rauhanviestin. Vuodesta 1997 lähtien Lehdistö toimi Patentti- ja rekisterihallituksen viestintäjohtajana sekä vuodesta 2005 Helsingin Suomalaisen Klubin puheenjohtajana. Hän kuoli äkilliseen sairauskohtaukseen kesällä 2005.
Aiheesta muualla

Leo Lehdistön muistokirjoitus Helsingin Sanomissa
Live 2016

| Live 2016 Erja Lyytinen & Heikki Silvennoinen |
| --- | --- | --- |

Livealbumin tiedot
 Julkaistu: 12. lokakuuta 2016
 Formaatti: CD + DVD
 Tyylilaji: blues, blues rock
 Kesto: 77.03
 Levy-yhtiö: Tuohi Records
Erja Lyytisen muut julkaisut
| The Sky Is Crying 2014 | Live 2016 2016 | Stolen Hearts 2017 |
Heikki Silvennoisen muut julkaisut
| Peace of Mind 2010 | Live 2016 2016 |   |
Live 2016 on bluesmuusikoiden Erja Lyytisen ja Heikki Silvennoisen livealbumi, joka julkaistiin 21. lokakuuta 2016. Kappaleet on koottu Lyytisen ja Silvennoisen tammi–helmikuussa 2016 tekemästä 25 esitystä käsittävästä yhteiskiertueesta.
Kappaleet > CD

Baking Song – 4.43 (säv. Erja Lyytinen)
The River – 4.27 (säv. Heikki Silvennoinen, Douglas Pashley)
You Should Know – 4.28 (säv. Silvennoinen, Olli Keskinen)
Silloin nyt aina – 5.36 (säv. Lyytinen)
Love Loboratory – 4.39 (säv. Lyytinen, David Floreno)
Sun Don’t You Shine – 4.53 (säv. Silvennoinen, Joe Vestich)
I Can’t Hold Out – 2.59 (säv. Elmore James)
Four Thousand Miles – 5.03 (säv. Silvennoinen, Teppo Nuorva)
Pohjoinen jää – 5.53 (säv. Lyytinen)
Rakastatko vielä kun on ilta – 4.42 (säv. Silvennoinen, Juice Leskinen)
Have You Ever Loved a Woman – 5.04 (säv. Freddie King)
Crossroads – 4.21 (säv. Robert Johnson)
Singing the Blues – 8.58 (säv. Mary McCreary)
Rock Steady – 5.03 (säv. Bryan Adams, Gretchen Peters)
I Loved Another Woman – 6.16 (säv. Peter Green)
Albumiin sisältyvällä DVD:llä on yksi lisäkappale, ”Don’t Let a Good Woman Down”, jonka on säveltänyt Erja Lyytinen.
Kokoonpano

Erja Lyytinen – kitara, laulu
Heikki Silvennoinen – kitara, laulu
Juha Verona – basso
Kai Jokiaho – rummut
Harri Taittonen – kosketinsoitin, urut
B. J. Novak

B. J. Novak vuonna 2012
Benjamin Joseph Manaly "B. J." Novak (s. 31. heinäkuuta 1979 Newton, Massachusetts) on yhdysvaltalainen näyttelijä, käsikirjoittaja ja tuottaja. Hänet tunnetaan parhaiten roolistaan Ryan Howardina televisiosarja Konttorin yhdysvaltalaisessa versiossa. Hän toimi myös yhtenä sarjan käsikirjoittajista sekä vastaavista tuottajista.
Valkokankaalla Novak on nähty useissa eri elokuvissa pienemmissä rooleissa. Hän on näytellyt muun muassa elokuvissa Kunniattomat paskiaiset (2009), Diktaattori (2012), Saving Mr. Banks (2013)  ja The Founder (2016).
Aiheesta muualla

B. J. Novak Internet Movie Databasessa. (englanniksi)
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Leo Lehmussaari

Karl Alf Leo Lehmussaari (26. huhtikuuta 1894 Pori – 20. heinäkuuta 1917) oli suomalainen taidemaalari.
Lehmussaari opiskeli Turun Taideyhdistyksen piirustuskoulussa 1910–1915 ja Suomen Taideyhdistyksen piirustuskoulussa 1916–1917.
Aiheesta muualla

Suomalaisen kuvataiteen bibliografia : Leo Lehmussaari
Azerbaidžanin futsalmaajoukkue

| Azerbaidžan |
| --- | --- |
Lempinimi:  Odlar Yurdu   (Tulen maa)
Liitto:  Azerbaidžanin jalkapalloliitto
Maanosaliitto:  UEFA
Valmentaja:  Alesio
FIFA-ranking:  16
Ensimmäinen ottelu
  Puola 4 – 6  Azerbaidžan   (Alankomaat 23. lokakuuta 1995) 
Suurin voitto
  Kazakstan 2 – 14  Azerbaidžan   (Tbilisi, Georgia 28. heinäkuuta 2002) 
Suurin tappio
  Tšekki 10 – 2  Azerbaidžan   (Enschede, Alankomaat 27. lokakuuta 1995) 
EM-kilpailut
Esiintymiset:  2 (ensimmäiset 2010)
Paras sijoitus:  4. (2010)
Azerbaidžanin futsalmaajoukkue edustaa Azerbaidžania futsalin kansainvälisissä otteluissa. Sitä hallinnoi maan jalkapalloliitto. Joukkue on FIFA-rankingissa sijalla 15 Azerbaidžan on osallistunut EM-kilpailuihin kahdesti, mutta ei ole selviytynyt MM-kisoihin. Joukkue sijoittui ensimmäisissä arvokisoissaan EM-kisoissa 2010 neljänneksi.
Azerbaidžanin joukkueessa pelaa useita brasilialaistaustaisia pelaajia, esimerkiksi Biro Jade, joka voitti EM-kisojen maalikuninkuuden vuonna 2010. Suuri enemmistö pelaa seuratasolla Araz Nahitševanin joukkueessa, jota maajoukkueen päävalmentaja Alesio valmentaa.
Les Plus Beaux Villages de France

Valtaosa kauneimmista kylistä sijaitsee Ranskan eteläosissa, kuten Dordognessa ja Aveyronissa.
Järjestöön kuuluminen näkyy liikennemerkin lisäkilvestä kylään saavuttaessa.
Les Plus Beaux Villages de France (suom. Ranskan kauneimmat kylät) on ranskalainen vuonna 1982 perustettu järjestö, joka pyrkii edistämään ranskalaista kyläkulttuuria ja Ranskan maaseudulle suuntautuvaa matkailua. Vuonna 2017 järjestön jäseninä oli 156 kylää 69 eri departementista ja 14 hallintoalueelta. Lähes kaikki järjestön jäsenkylät ovat samalla pieniä kuntia tai niiden keskustaajamia. Etenkin Etelä-Ranskassa kylät ovat usein vanhan linnavuoren rinteille kasvaneita,  kauas näkyviä ja maisemaansa hallitsevia kyliä, jollaisia kutsutaan Ranskassa nimellä village perché, ”korkealle ripustettu kylä”.
Järjestöön haetaan kunnanvaltuutettujen päätöksen perusteella. Ehtoja ovat, ettei kylän asukasluku ylitä kahta tuhatta, että kylä on maaseutumainen ja että kylässä sijaitsee vähintään kaksi kansallisperintökohdetta (ransk. monument historique). Jäsenkunnat maksavat järjestölle vuosimaksua.
Historiaa

Idean järjestöstä sai Limousinin alueen Corrèzen departementissa sijaitsevan Collonges-la-Rougen pormestari Charles Ceyrac vuonna 1981 nähdessään Reader’s Digestin julkaiseman kuvateoksen Les Plus Beaux Villages de France. Hän sai mukaansa 66 muun ranskalaiskunnan pormestarit perustamaan yhdistystä aiheen ympärille. Yhdistys pyrkii säilyttämään kylät elinvoimaisina ”museoimatta” niitä liiallisilla suojelu- tai muilla toimenpiteillä.
Jäsenkylät

Luettelossa on järjestön jäseneksi hyväksytyt kylät hallintoalueittain ja departementeittain:
Jäsenkylät > Auvergne-Rhône-Alpes

Auvergnen alueelta järjestössä on mukana Haute-Loiren departementin neljä kylää: Arlempdes, Blesle, Lavaudieu ja Pradelles. Puy-de-Dômen departementista on kaksi jäsentä: Montpeyroux  ja Usson. Saman departementin Saint-Floret ja Saint-Saturnin olivat jäseniä aiemmin. Muita alueen kauneimpia kyliä ovat Allier'n departementin Charroux sekä Cantalin departementin Salers ja Tournemire.
Rhône-Alpesin departementeista Drôme on saanut mukaan neljä kylää: La Garde-Adhémar, Mirmande, Montbrun-les-Bains ja Le Poët-Laval. Ardèchesta ovat mukana Balazuc ja Vogüé, Haute-Savoien departementista Sixt-Fer-à-Cheval ja Yvoire. Muita alueen jäsenkyliä ovat Pérouges (Ain), Saint-Antoine-l’Abbaye (Isère), Sainte-Croix-en-Jarez (Loire), Oingt (Rhône) sekä Bonneval-sur-Arc (Savoie).
Jäsenkylät > Bretagne

Bretagnen hallintoalueen Finistèren departementista jäsenenä oli 2010-luvun puolivälissä Locronan. Kaksi muuta Finistèren kuntaa, Île-de-Sein ja Le Faou, olivat jäseniä aiemmin. Muita jäsenkyliä Bretagnessa ovat Moncontour (Côtes-d’Armor), Saint-Suliac (Ille-et-Vilaine) ja Rochefort-en-Terre (Morbihan).
Jäsenkylät > Burgundi-Franche-Comté

Burgundin alueelta kauneimmiksi kyliksi ovat valikoituneet Côte-d’Orin departementin Châteauneuf ja Flavigny-sur-Ozerain, Saône-et-Loiren departementin Semur-en-Brionnais sekä Yonnen departementin Noyers ja Vézelay.
Franche-Comtén kauneimpia kyliä ovat Juran departementin Baume-les-Messieurs ja Château-Chalon, Doubsin departementin Lods sekä Haute-Saônen departementin Pesmes.
Jäsenkylät > Grand Est

Bas-Rhinin departementista jäseninä ovat Hunspachin ja Mittelbergheimin kylät, Haut-Rhinin departementista Eguisheim, Hunawihr ja Riquewihr. Champagne-Ardennen kyliä ei ole jäseninä, mutta Lorrainesta mukana ovat Mosellen departementin Rodemack ja Saint-Quirin.
Jäsenkylät > Hauts-de-France

Pohjoisen teollistuneelta Nord-Pas-de-Calais’n alueelta ei järjestössä ole kyliä, mutta Picardien alueelta ovat mukana Aisnen departementin Parfondeval
ja Oisen departementin Gerberoy.
Jäsenkylät > Île-de-France

Pariisia ympäröivältä Île-de-Francen alueelta kauneimpien kylien joukkoon on valittu Val-d’Oisen departementin La Roche-Guyon ja Barbizon.
Jäsenkylät > Centre-Val de Loire

Centre-Val de Loiren hallintoalueella kauneimpia kyliä ovat Cherin departementin Apremont-sur-Allier, Indren departementin Gargilesse-Dampierre ja Saint-Benoît-du-Sault, Indre-et-Loiren departementin Candes-Saint-Martin, Crissay-sur-Manse ja Montrésor, Loir-et-Cherin departementin Lavardin sekä Loiret’n departementin Yèvre-le-Châtelin kylä kunnassa Yèvre-la-Ville.
Jäsenkylät > Korsika

Korsikan saarella kauneimpia kyliä ovat Corse-du-Sudin departementin Piana ja Haute-Corsen departementin Sant’Antonino.
Jäsenkylät > Normandia

Englannin kanaalin rannikon Normandiasta mukana järjestössä ovat Euren departementin Le Bec-Hellouin ja Lyons-la-Forêt, Calvadosin Beuvron-en-Auge, Manchen Barfleur sekä Ornen departementin Saint-Céneri-le-Gérei.